CELEX: 32022R0813
Language: sk
Date: 2022-05-20 00:00:00
Title: Nariadenie Komisie (EÚ) 2022/813 z 20. mája 2022, ktorým sa plavidlám na maloobjemový tradičný rybolov plaviacim sa pod vlajkou Portugalska zakazuje lov tuniaka modroplutvého vo vodách určitých súostroví

25.5.2022   
               
               
                  SK
               
               
                  Úradný vestník Európskej únie
               
               
                  L 146/3
               
            
         NARIADENIE KOMISIE (EÚ) 2022/813
         z 20. mája 2022,
         ktorým sa plavidlám na maloobjemový tradičný rybolov plaviacim sa pod vlajkou Portugalska zakazuje lov tuniaka modroplutvého vo vodách určitých súostroví
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho článok 36 ods. 2,
         keďže:
         
                     (1)
                  
                  
                     Nariadením Rady (EÚ) 2022/109 (2) sa stanovujú kvóty na rok 2022.
                  
               
                     (2)
                  
                  
                     Podľa informácií, ktoré Komisia dostala, sa výlovom v populácii tuniaka modroplutvého vo vodách určitých súostroví plavidlami na maloobjemový tradičný rybolov plaviacimi sa pod vlajkou Portugalska alebo zaregistrovanými v Portugalsku vyčerpala kvóta pridelená na rok 2022.
                  
               
                     (3)
                  
                  
                     V prípade danej populácie je preto nevyhnutné zakázať určité rybolovné činnosti,
                  
               PRIJALA TOTO NARIADENIE:
         
            Článok 1
            Vyčerpanie kvóty
            Rybolovná kvóta, ktorá bola na rok 2022 pridelená Portugalsku pre populáciu tuniaka modroplutvého vo vodách určitých súostroví uvedenú v prílohe, sa považuje za vyčerpanú odo dňa uvedeného v danej prílohe.
         
         
            Článok 2
            Zákazy
            Plavidlám na maloobjemový tradičný rybolov plaviacim sa pod vlajkou Portugalska alebo zaregistrovaným v Portugalsku sa odo dňa uvedeného v prílohe zakazujú rybolovné činnosti týkajúce sa populácie uvedenej v článku 1. Zakazuje sa najmä ponechávať na palube, premiestňovať, prekladať alebo vyloďovať ryby z uvedenej populácie, ktoré dané plavidlá ulovili po uvedenom dni.
         
         
            Článok 3
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 20. mája 2022
            
               
                  Za Komisiu
               
               
                  v mene predsedníčky
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2022/109 z 27. januára 2022, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 21, 31.1.2022, s. 1).
      
      
         
            PRÍLOHA
            
                        Číslo
                     
                     
                        02/TQ109
                     
                  
                        Členský štát
                     
                     
                        Portugalsko (plavidlá na maloobjemový tradičný rybolov)
                     
                  
                        Populácia
                     
                     
                        BFT/AVARCH
                     
                  
                        Druh
                     
                     
                        tuniak modroplutvý (Thunnus Thynnus)
                     
                  
                        Zóna
                     
                     
                        vody určitých súostroví v Grécku (Iónske ostrovy), Španielsku (Kanárske ostrovy) a Portugalsku (Azory a Madeira)
                     
                  
                        Zákaz platný od
                     
                     
                        3. 5. 2022